Okawix:Okawix-doc.item0/ia

Prime passos con Okawix:

Quando tu lancea Okawix pro le prime vice, tu videra: in le alto del fenestra, le instrumentario; sub le instrumentario, le recercatorio; e sub le recercatorio, al sinistra, le quadro de gestion de corpus e, al dextra, un quadro principal. Iste ultime te permitte seliger le linguas del contento (tamben appellate archivos, o Corpus ) que tu vole discargar, a fin de poter leger los foras de linea. Tu pote seliger tante linguas como tu vole.

Per exemplo, selige Interlingua, e postea clicca super Select languages.

Appare un lista de tote le archivos disponibile in iste lingua. In addition tu habera le possibilitate de demandar le creation de un archivo de tu proprie sito web: simplemente entra tu adresse de e-mail e le URL de tu sito web, e clicca super Request.

Clicca super le button Download del archivo que tu vole explorar foras de linea. Okawix te propone de salveguardar le archivo in un disco local, in le directorio de tu preferentia.

Tu pote seliger de discargar le archivo con o sin imagines (a fin de minimisar le spatio de immagazinage e le tempore necessari pro discargar le archivo).

Clicca super Installar. Le archivo seligite es alora salveguardate, e su pagina principal appare in le quadro principal (sin imagines si tu seligeva de non discargar los). In le quadro sinistre, le nomine del archivo es addite al lista de archivos immagazinate localmente.

Le articulos de iste archivo pote ora esser legite foras de linea.